ตลาดหุ้นเอเชียสดใส ขานรับตลาดหุ้นสหรัฐวิ่งนิวไฮ หลังจีนผ่อนคลายการเงิน-ความคืบหน้าการค้า
ตลาดหุ้นเอเชียสดใส ขานรับตลาดหุ้นสหรัฐวิ่งนิวไฮ หลังจีนผ่อนคลายการเงิน-ความคืบหน้าการค้า
ตลาดหุ้นเอเชียสดใส ขานรับตลาดหุ้นสหรัฐวิ่งนิวไฮ หลังจีนผ่อนคลายการเงิน-ความคืบหน้าการค้า
3 ม.ค. 2563

ตลาดหุ้นเอเชียเปิดบวกในวันนี้ ขานรับตลาดหุ้นสหรัฐที่ปิดทำนิวไฮเมื่อคืนนี้ ขณะที่นักลงทุนจับตาหุ้นของบริษัทที่เป็นซัพพลายเออร์ของแอปเปิล อิงค์ หลังจากราคาหุ้นแอปเปิลปิดตลาดพุ่งขึ้นเหนือระดับ 300 ดอลลาร์เป็นครั้งแรกเมื่อคืนนี้
โดยดัชนี KOSPI ตลาดหุ้นเกาหลีใต้เปิดวันนี้ที่ 2,192.58 จุด เพิ่มขึ้น 17.41 จุด, +0.80%
ดัชนี FBMKLCI ตลาดหุ้นมาเลเซียเปิดวันนี้ที่ 1,606.31 จุด เพิ่มขึ้น 3.81 จุด, +0.24%
ดัชนี TAIEX ตลาดหุ้นไต้หวันเปิดวันนี้ที่ 12,167.44 จุด เพิ่มขึ้น 66.96 จุด, +0.55%
ดัชนี FTSE STI ตลาดหุ้นสิงคโปร์เปิดวันนี้ที่ 3,260.27 จุด เพิ่มขึ้น 8.27 จุด, +0.25%
ดัชนี HSI ตลาดหุ้นฮ่องกงเปิดวันนี้ที่ 28,828.36 จุด เพิ่มขึ้น 284.84 จุด, +1.00%
ดัชนี SSE Composite ตลาดหุ้นจีนเปิดวันนี้ที่ 3,089.02 จุด เพิ่มขึ้น 3.82 จุด, +0.12%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,737.70 จุด ลดลง 4.83 จุด, -0.06%
ส่วนตลาดหุ้นญี่ปุ่นปิดทำการวันนี้ (3 ม.ค.) เนื่องในวันหยุด (Market Holiday)
ด้านตลาดหุ้นสหรัฐปิดพุ่งขึ้นทำนิวไฮเมื่อคืนนี้ (2 ม.ค.) เนื่องจากนักลงทุนขานรับข่าวธนาคารกลางจีนประกาศผ่อนคลายนโยบายการเงิน ด้วยการปรับลดสัดส่วนการกันสำรองของสถาบันการเงิน (RRR) รวมทั้งความคืบหน้าในการทำข้อตกลงการค้าระหว่างสหรัฐและจีน
ขณะที่ราคาหุ้นแอปเปิลพุ่งขึ้นทะลุระดับ 300 ดอลลาร์ในการซื้อขายที่ตลาดหุ้นนิวยอร์กเมื่อคืนนี้ โดยได้แรงหนุนจากการคาดการณ์ยอดขายที่แข็งแกร่งในช่วงเทศกาลวันหยุด โดยหุ้นแอปเปิลปิดพุ่งขึ้น 2.3% แตะระดับสูงสุดเป็นประวัติการณ์ที่ 300.35 ดอลลาร์
อย่างไรก็ตาม นักลงทุนจับตารายงานการประชุมประจำเดือนธ.ค.ของธนาคารกลางสหรัฐ (เฟด) ในวันนี้ตามเวลาสหรัฐ หรือในช่วงเช้าตรู่ของวันพรุ่งนี้ตามเวลาไทย เพื่อจับสัญญาณเกี่ยวกับทิศทางอัตราดอกเบี้ยในปีนี้